Stryi

Dinas yn Wcráin a chanolfan weinyddol Raion Stryi, yn Oblast Lviv, yw Stryi (). Saif ar lan orllewinol Afon Stryi, un o lednentydd Afon Dniester, rhyw 71 km i dde Lviv, yng Ngorllewin Wcráin.

Sonir amdani yn gyntaf mewn croniclau o ddiwedd y 14g. Datblygodd yn ganolfan ranbarthol ar y ffordd drwy Fynyddoedd Carpathia o Lviv i Mukachevo, a bu masnach gyda Hwngari yn enwedig o bwysig. Codwyd Castell Stryi yn yr 16g i amddiffyn y dref yn erbyn cyrchoedd o'r dwyrain. Ym 1576, rhoddwyd caniatâd gan Frenin Pwyl i Iddewon ymsefydlu yno. Llosgwyd Stryi sawl gwaith yn yr 17g a'r 18g, gan gynnwys yn ystod Gwrthryfel Khmelnytsky ac o ganlyniad i gyrchoedd gan Datariaid y Crimea.

Yn sgil Rhaniad Cyntaf Pwyl ym 1772, daeth Stryi dan diriogaeth y Frenhiniaeth Hapsbwrgaidd. Yn y 19g, roedd Wcreiniaid, Pwyliaid, ac Iddewon fel ei gilydd yn cyfri am un rhan o dair o'r boblogaeth. Yng nghanol y 19g adeiladwyd rheilffyrdd yn cysylltu Stryi â safleoedd eraill, a ffynnodd y diwydiannau nwy a pheirianneg o ganlyniad.

Gostyngodd poblogaeth y ddinas o 63,500 yn 2001 i 61,500 yn 2005, ac i 59,600 yn 2021.

 Cyfeiriadau 

Categori:Aneddiadau a sefydlwyd yn y 14eg ganrif
Categori:Dinasoedd Wcráin
Categori:Oblast Lviv